# பன்றிப் பால்


**பன்றிப் பால்** (*Pig milk*) பொதுவாகப் பன்றிக்குட்டிகளால் உட்கொள்ளப்படுகிறது. இது பசுவின் பாலுடன் ஒத்திருக்கிறது. இருப்பினும் இதில் கொழுப்பு அதிகமாகவும் நீர்ச்சத்தும் உள்ளது. பன்றி பால் மனிதப் பயன்பாடுகளுக்காக அரிதாகவே பெறப்படுகிறது. இது ஒரு சாத்தியமான விவசாயத் தயாரிப்பாகக் கருதப்படுவதில்லை. பன்றி பாலிலிருந்து பாலாடைக்கட்டி உற்பத்தி செய்யப் பல முயற்சிகள் மேற்கொள்ளப்பட்டுள்ளன. இவற்றில் சில வெற்றிகரமாக உள்ளன.  

## விளக்கம்
பசுவின் பாலுடன் (3.5%) ஒப்பிடும்போது பன்றியின் பாலில் 8% கொழுப்பு உள்ளது. இது புரதம், கொழுப்பு, லாக்டோசு ஆகியவற்றின் அடிப்படையில் ஒத்த கலவையைக் கொண்டுள்ளது. குறைந்த புரத உணவு வகைகளுடன் ஒப்பிடும்போது அதிகப் புரதம் கொண்ட பன்றிகள் அதிகப் பால் உற்பத்தி செய்கின்றன. இது ஆடுகளின் பாலை விட அதிக நறுமணத்துடன், பசுவின் பாலை விட நீர்ச்சத்து மிக்கதாகவும் தெரிகிறது.  

## பன்றிகளை கறப்பதில் சிரமம்
பன்றியின் பால் பல காரணங்களால் வணிக உற்பத்திக்கு ஏற்றதாகக் கருதப்படவில்லை. பன்றிகளிடமிருந்து பாலினைப் பெறுவது கடினமாகக் கருதப்படுகின்றன. பன்றிகள் தானாகவே முன்வந்து பால் தரத் தயங்குகிறது, ஒத்துழைக்காமல் இருக்கலாம் அல்லது மனிதர்கள் இருப்பதால் பயப்படலாம். மேலும் பாலூட்டும் பன்றிகள் மிகவும் ஆக்ரோசமாகக் காணப்படும். பன்றிகள் 8 முதல் 16 சிறிய முலைக்காம்புகளைக் கொண்டுள்ளன, ஒவ்வொன்றிலிருந்தும் குறுகிய காலத்திற்கு மட்டுமே சிறிய அளவில் பாலைப் பெறலாம். பன்றியிடமிருந்து பால் கறக்கும் நேரம் ஒரு பசுவுக்குப் பத்து நிமிடங்கள் என்றால் பன்றியில் இது சுமார் பதினைந்து வினாடிகள் இருக்கலாம். ஒரு பசு 65 பவுண்டுகள் பாலினை உற்பத்தி செய்யும் போது ஒரு பசு ஒரு நாளைக்கு 13 பவுண்டுகள் பாலினை மட்டுமே பன்றியால் உற்பத்தி செய்ய முடியும். கூடுதலாக, தற்போதுள்ள பால் கறக்கப் பயன்படுத்தப்படும் இயந்திரம் ஒரு டஜன் முலைக்காம்புகளுடன் இணைத்து 15 விநாடிகளுக்குப் பாலை பிரித்தெடுக்கும் வகையில் வடிவமைக்கப்படவில்லை. இறுதியாக, பன்றிகள், பசுக்களைப் போலல்லாமல், பாலூட்டும் காலத்தில் பன்றி கர்ப்பமாக இருக்க முடியாது. பன்றி பாலின் சுவை ஆட்டின் பாலை விட "அதிகமாக உள்ளது" என்று விவரிக்கப்பட்டுள்ளது. பசுவின் பாலை விடப் பன்றிப் பால் அதிக நீர்ச்சத்து கொண்டதாகவும் கருதப்படுகிறது.  

### பாலாடைக்கட்டி
பன்றியின் பாலிலிருந்து உற்பத்தி செய்யப்படும் பாலாடைக் கட்டி பன்றி பாலின் செறிவூட்டப்பட்ட, தீவிரமான சுவையைக் கொண்டிருப்பதாக விவரிக்கப்பட்டுள்ளது. சமையற்கலை நிபுணர் எட்வர்ட் லீ பன்றி பாலிலிருந்து ஒரு ரிக்கோட்டா பாலாடைக்கட்டியினைத் தயாரித்தார். இதை இவர் "சுவையாக மிகுந்ததாக" விவரித்தார்.  

இடச்சுப் பண்ணையாளர் ஒருவர் சோதனை ஒன்றில் பன்றியின் பாலிலிருந்து பாலாடைக்கட்டி ஒன்றைத் தயாரித்தார். பன்றிகளிடமிருந்து பாலினைப் பெறப் பத்துப் பேர் பல மணி நேரம் வேலை செய்தனர். பாலாடைக்கட்டி தயாரிப்பதற்காக மேற்கொள்ளப்பட்ட பல முயற்சிகள் தோல்வியடைந்தன. இவர்கள் இறுதியாகச் சில கிலோ கிராம் பாலாடைக்கட்டியினைத் தயாரித்தனர். இது "சாக்கி மற்றும் கொஞ்சம் உப்பு" சுவை கொண்டது என்றும், மற்ற பாலாடைக்கட்டி "உப்பு மற்றும் களிம்பு சுவையுடன் கூடியது" எனத் தெரிவிக்கப்பட்டது. இந்தப் பாலாடைக்கட்டி குழந்தைகள் தொண்டு நிறுவனத்தில் அநாமதேயமாக வாங்குபவருக்கு ஒரு கிலோ கிராம் 2,300 டாலருக்கு விற்கப்பட்டது. செர்பிய பால்கன் கழுதை பாலிலிருந்து தயாரிக்கப்படும் புலே பாலாடைக்கட்டி என்று அழைக்கப்படும் மிகவும் விலையுயர்ந்த வகையை விட விலை அதிகமாக இருந்தது.  

### ஆரோக்கியமும் அழகும்
எக்லின்டனின் கவுண்டெஸ் சுசன்னா மாண்ட்கோமெரி பன்றியின் பாலால் தனது முகத்தைக் கழுவுவார். ஒருவரின் உருவத்தையும் நிறத்தையும் தக்கவைக்க இது உதவும் என்று அவர் நம்பியதால், இந்தச் சிகிச்சையை மற்றவர்களுக்குப் பரிந்துரைத்தார்.